2018. április 12.

Éves Közgyűlés

**Középpontban a fenntartható, nyereséges növekedés**

* **A 2017-es pénzügyi év rekord szintű árbevétellel és profittal ért véget**
* **Részvényenként rekord szintű, 1,79 eurós összeg (+10,5%)**
* **Jóváhagyásra került a 2018. évre vonatkozó előrejelzés**
* **A stratégiai prioritások bevezetése jó ütemben halad**

Düsseldorf – A Henkel éves Közgyűlésén, a Henkel igazgatóságának elnöke, Hans Van Bylen bemutatta a 2017-es pénzügyi év kiemelkedő teljesítményét, és beszélt a vállalat stratégiai prioritásainak bevezetésével kapcsolatos fejleményekről. A Henkel a 2017-es pénzügyi évben nagyon jól teljesített, így Hans Van Bylen a cég történetének legmagasabb összegű osztalékkifizetését jelentette be. Megerősítette továbbá a jelenlegi, 2018-as pénzügyi évre vonatkozó kilátásokat is.

„Sikeres üzleti évre tekintünk vissza. Új mérföldkövet értünk el az értékesítésben, először léptük át a 20 milliárd eurós küszöböt. A bevételünk és a nyereségünk is új csúcsot ért el, és nyereségesen növekedtünk. Ezért javasoljuk az éves közgyűlésen az eddigi legmagasabb osztalékkifizetést, ami részvényenként 1,79 euró. Ez a siker a több mint 53 ezer munkatársunknak köszönhető. Munkatársaink rendkívül elkötelezettek a vállalatunk mellett – minden nap, szerte a világon” – mondta Hans Van Bylen.

Dr. Simone Bagel-Trah, a Részvényesi Tanács és a Felügyelő Bizottság elnökasszonya megköszönte az igazgatóságnak és minden egyes dolgozónak a tavalyi évben tanúsított nagyszerű elkötelezettségét.

**Az osztalék összege új csúcsot ért el**

Mindkét részvényosztály értéke 17%-kal nőtt, az elsőbbségi részvények értéke 1,79 euró, a normál részvények értéke 1,77 euró, amely az előző évhez képest 10,5 valamint 10,6%-os növekedést jelent. „A részvénytulajdonosoknak felkínált osztalék új csúcsot jelent” – mondta Hans Van Bylen.

**Megerősített 2018-as évi előrejelzés**

A jelenlegi pénzügyi évre vonatkozó gazdasági környezettel kapcsolatos kilátásokról Hans Van Bylen a következőket mondta: „Összességében véve elmondhatjuk, hogy a gazdasági környezet jó, viszont több dolog is aggodalomra ad okot. Európában még mindig nem világos, hogy a Brexit hogyan kerül megvalósításra. Ez a bizonytalanság terhet jelent a gazdaság részére.”

Az igazgatóság elnöke kiemelte a tarifákkal, kereskedelmi korlátozásokkal és a lehetséges ellenintézkedésekkel kapcsolatos közelmúltbeli tárgyalásokat is: „Mindez nem mozdítja elő a gazdasági növekedést világszerte.”

„A nyersanyagok és a csomagolóanyagok ára valószínűleg tovább fog növekedni az előző évhez képest” – tette hozzá Hans Van Bylen. „A valutaárfolyamok hatásai továbbra is jelentősek. Ezen a területen rendkívüli ingadozásokra számítunk. Várakozásaink szerint az USA dollár tovább fog gyengülni az euróhoz képest a 2017-es évhez viszonyítva. Emellett a fejlődő piacok egyes valutái, amelyek fontosak számunkra, tovább gyengülhetnek.”

Hans Van Bylen a Henkel csoport 2018-as pénzügyi évre vonatkozó kilátásaival kapcsolatban a következőket mondta: „Elkötelezettek vagyunk amellett, hogy fenntarthatóan nyereséges módon fejlődjünk. A 2018-as teljes pénzügyi évre vonatkozóan 2-4 százalékos szerves árbevétel növekedést várunk az eladások területén. A korrigált üzemi eredménnyel (EBIT) kapcsolatban a Henkel több mint 17,5%-ra való növekedést vár. Az elsőbbségi részvények korrigált hozamának 5-8%-os növekedését várjuk.”

Hans Van Bylen, a 2018-as év első negyedévét érintően a fogyasztási cikkek Észak-amerikai kiszállítási nehézségeivel kapcsolatban a következőket mondta: „Nagyon sajnáljuk, hogy ilyen jellegű problémák merültek fel. A problémák okait azonosítottuk, és keményen dolgozunk a hibák kijavításán. Bízunk benne, hogy a második negyedévben a supply chain helyzete normalizálódik.”

**Henkel 2020+: A stratégiai prioritások bevezetése jó ütemben halad**

„Komoly célokat tűztünk ki a Henkelnél, és elkötelezettek vagyunk ezen célok elérése mellett” – mondta Hans Van Bylen. A Henkel ezért négy fő stratégiai prioritást határozott meg: a növekedés folytatása, a digitalizáció felgyorsítása, az agilitás ösztönzése és a növekedés finanszírozása. „A Henkel célja, hogy egyre inkább vevőközpontú, innovatív, agilis és digitális legyen” – tette hozzá Hans Van Bylen.

A Henkel ugyanakkor továbbra is nagy hangsúlyt fektet a fenntarthatóságra az értéklánc minden területén és arra, hogy további értéket kovácsoljon a régóta fennálló, nemzetközileg elismert vezető szerepéből a fenntarthatóság területén.

„Jelentős előrehaladást értünk el a stratégiai prioritásaink minden területén. Szeretnénk tovább folytatni a Henkel sikeres fejlődését. Ez a közös célunk” – zárta beszédét Hans Van Bylen.

Az Éves közgyűléssel kapcsolatban a következő weboldalon találhat további információt:

**Befektetők és elemzők**

[www.henkel.com/investors-and-analysts/annual-general-meeting](http://www.henkel.com/investors-and-analysts/annual-general-meeting)

**Sajtó és média**

<https://www.henkel.com/press-and-media/press-releases-and-kits/2018-04-09-annual-general-meeting-2018/840860>

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel világszerte több mint 50 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: www.henkel.com.

A jelen dokumentum a jövőre vonatkozó állításokat tartalmaz, amelyek a Henkel AG & Co. KGaA vállalati vezetősége jelenlegi becslésein és feltételezésein alapszanak. A jövőre vonatkozó állításokat olyan és hasonló szavakkal fejezzük ki, mint a vár, szándékozik, tervez, jósol, feltételez, vél, becsül, számít. Az ilyen állítások semmiképpen sem értelmezendők úgy, hogy azok garanciát jelentenének az általuk kifejezett várakozások pontos teljesülésére. A Henkel AG & Co. KGaA és kapcsolt vállalkozásainak jövőbeli teljesítménye és tényleges eredményei számos kockázat és bizonytalanság függvényei, és így jelentősen eltérhetnek a jövőre vonatkozó állításoktól. Sok ilyen tényezőre nincs befolyása a Henkelnek, és ezek előre nem becsülhetők fel pontosan, mint például a későbbi gazdasági környezet, vagy a versenytársak és más piaci szereplők tevékenysége. A Henkel nem tervezi és nem vállalja, hogy a jövőre vonatkozó állításait frissítse.

Kapcsolat   
  
**Investors & Analysts Press & Media**

**Lars Korinth Lars Witteck**

Phone: +49 211 797 - 1631 Phone: +49 211 797 - 2606

Email: [lars.korinth@henkel.com](mailto:lars.korinth@henkel.com) Email: [lars.witteck@henkel.com](mailto:lars.witteck@henkel.com)

**Dr.** **Eva Sewing Wulf Klüppelholz**

Phone: +49 211 797 - 5277 Phone: +49 211 797 - 1875

Email: [eva.sewing@henkel.com](mailto:eva.sewing@henkel.com) Email: wulf.klueppelholz@henkel.com

**Christopher Huesgen Hanna Philipps**

Phone: +49 211 797 - 4314 Phone: +49 211 797 - 3626

Email: [christopher.huesgen@henkel.com](mailto:christopher.huesgen@henkel.com) Email: [hanna.philipps@henkel.com](mailto:hanna.philipps@henkel.com)

**Mona Niermann**

Phone: +49 211 797 - 7151

Email: mona.niermann[@henkel.com](mailto:xxx.xxxxxx@henkel.com)

[www.henkel.com/press](http://www.henkel.de/presse)

[www.henkel.com/ir](http://www.henkel.de/ir)

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)